പേപ്പറില് എഴുതിയ മൊബൈല് നമ്ബര് എറിഞ്ഞിട്ടും നോക്കാതെ നടന്ന പെണ്കുട്ടിയെ റോഡ് ക്രോസ്സ് ചെയ്യുന്നതിനിടെ കാര് നിര്ത്തി ഷാളില് പിടിച്ച് വലിച്ച് അപമാനിക്കാന് ശ്രമം യുവാവ് അറസ്റ്റില് റോഡിലൂടെ നടന്ന് പോവുകയായിരുന്ന പെണ്കുട്ടിയെ കാറില് പിന്തുടര്ന്ന് അപമാനിക്കാന് ശ്രമിച്ചയാളെ പൊലീസ് പിടികൂടി. പേഴുംപാറ സ്വദേശി ലിജോ രാജാണ് അറസ്റ്റിലായത്. പത്തനംതിട്ട പെരുന്നാട്ടിലാണ് സംഭവം. പേപ്പറില് എഴുതിയ മൊബൈല് നമ്ബര് ലിജോ രാജ് പെണ്കുട്ടി നേരെ എറിയുകയും എന്നാല് പെണ്കുട്ടി ഇത് ശ്രദ്ധിക്കാതെ നടന്നു പോവുകയും ചെയ്തു. തുടര്ന്ന് റോഡ് ക്രോസ്സ് ചെയ്യുന്ന സമയം കാര് മുന്നില് നിര്ത്തി പെണ്കുട്ടിയുടെ ഷാളില് പിടിച്ച് വലിക്കുകയായിരുന്നു. തനിക്ക് നേരിട്ട അപമാനത്തെ തുടര്ന്ന് പെണ്കുട്ടി നല്കിയ പരാതിയിലാണ് ലിജോ രാജിനെ പൊലീസ് കസ്റ്റഡിയില് എടുത്തത്. ഇയാള്ക്കെതിരെ സ്ത്രീത്വത്തെ അപമാനക്കിക്കല് തുടങ്ങിയ വകുപ്പുകള് ചേര്ത്താണ് കേസെടുത്തിരിക്കുന്നത്.